Lōa Hông-sêng

**Lōa Hông-sêng** (), phian-miâ **Lōa sai-hū**, sī Tâi-oân ê iá-kiû soán-chhiú, tī 2010 nî soán-siù-hōe téng-koân í tē-2-lûn tē-7-ūi hō͘ Heng-lông Gû kéng ji̍p-khì, bo̍k-chiân tī Tiong-hôa Chit-pāng Hù-pang Hān-chiòng hāu-le̍k, siú-pī ūi-tì sī tâu-chhiú. Tī 2016 nî khai-sí tam-jīm pò͘-kio̍k tâu-chhiú ê kak-sek, kiû-sok siōng kín ū 152 kong-lí.

## Keng-le̍k
* Thô-hn̂g-koān Pêng-tìn-chhī Sòng-ok Kok-sió Siàu-pāng-tūi
* Thô-hn̂g-koān Sin-bêng Kok-tiong Chheng-siàu-pāng-tūi
* Thô-hn̂g-koān Pêng-tìn Ko-tiong Chheng-pāng-tūi
* Kok-li̍p Thé-īⁿ (Tâi-oân bì-lù) Iá-kiû-tūi
* Tiong-hôa Chit-pāng Tiong-sìn jī-kun chioh-chiong (2007 nî)
* Tiong-hôa Chit-pāng Hiaⁿ-tī jī-kun chioh-chiong (2010 nî)
* Thô-hn̂g Hâng-khong-siâⁿ Iá-kiû-tūi (2010 nî 7 goe̍h－2010 nî 12 goe̍h)
* Tiong-hôa Chit-pāng Heng-lông Gû tāi-hùn kiû-oân (2010 nî 12 goe̍h 31－2012 nî 1 goe̍h 22) 
* Tiong-hôa Chit-pāng Heng-lông Gû (2012 nî 1 goe̍h 22－2012 nî 12 goe̍h 16)
* Tiong-hôa Chit-pāng Gī-tāi Sai-gû (2012 nî 12 goe̍h 17－2016 nî 10 goe̍h 31)
* Tiong-hôa Chit-pāng Hù-pang Hān-chiòng (2016 nî 11 goe̍h 1 hō－2020 nî 12 goe̍h)
* Tiong-hôa Chit-pāng Lo̍k-thian Thô-oân (2020 nî 12 goe̍h 4 hō－2023 nî)
* Tiong-hôa Chit-pāng Tâi-kǹg Hiông-eng (2024 nî)
* Tiong-hôa Chit-pāng Hù-pang Hān-chiòng (2025 nî－)

## Chit-pāng Seng-gâi Sêng-chek
*(**Chho͘-o͘-jī** sī hit-nî siōng-koân ia̍h siōng-hó ê sêng-chek)

## Te̍k-sû Sū-chek
* 2012 nî 3 goe̍h 20 kò-jîn chit-pāng seng-gâi thâu-chi̍t-pái teng-pán, tī Tâi-tiong kiû-tiôⁿ tùi-chiàn Lamigo Thô-oân, tī 8-kio̍k-siōng chiap-thè Khó͘ Bûn-cheng tâu-kiû, tān-sī kan-na 0.1 kio̍k tio̍h hőng phah-2-ki an-táⁿ, tâu 2-pái pó-sàng sit 2-hun.
* Gia̍p-î sî-kî chò thûi-á-chhiú mā phah kah bē-bái ê Lōa Hông-sêng, tī 2012 nî 6 goe̍h 3 hō tī Chiu-chè Iá-kiû-tiôⁿ tùi-chiàn Lamigo Thô-oân, tī 10-kio̍k-hā móa-lúi ê sî chiōⁿ-tiôⁿ tāi-táⁿ, bīn-tùi āu-oān tâu-chhiú Chan Tiāu-hô, lo̍h-bóe phah chhut jī-lúi kún-tē-kiû hőng chhì-sat kiat-sok chit-pāng seng-gâi thâu-chi̍t-ê táⁿ-se̍k.
* 2012 nî 7 goe̍h 6 hō tī Táu-la̍k Iá-kiû-tiôⁿ tùi-chiàn Lamigo Thô-oân, in-ūi sian-hoat tâu-chhiú [Lîm Eng-kia̍t]] chōng-hóng khah bái, tī 2-kio̍k-siōng tio̍h chiōⁿ-tiôⁿ chiap-thè tâu-kiû, tâu 6.1 kio̍k lóng-chóng iōng 137 kiû, chiâⁿ-chò liân-bêng hui sian-hoat tâu-chhiú tan-tiôⁿ iōng-kiû-sò͘ ê sin-kì-lo̍k .
* 2012 nî 7 goe̍h 28 tī Thian-bú tùi-chiàn Hiaⁿ-tī Chhiōⁿ, tâu 7.1 kio̍k sit 1-hun tit-tio̍h chit-pāng thâu-chi̍t-sèng, mā kiat-sok Hiaⁿ-tī Chhiōⁿ ê 11 liân-sèng kah kiû-tūi 8 liân put-sèng.
* 2012 nî 11 goe̍h 11 tī Chiu-chè chham-ka 2012 nî Kó͘-pa A-chiu Sûn-hôe Tùi-khòng-sài tē-2-chiàn, tùi-chiàn Kó͘-pa tâu 5-kio̍k sit 1-hun, piáu-hiān chiâⁿ hó, tān-sī lo̍h-bóe kiû-tūi iá-sī í 0:1 su Kó͘-pa.
* 2013 nî 3 goe̍h 28 tī Tōa-pi-ô͘ Iá-kiû-tiôⁿ tùi-chiàn Hiaⁿ-tī Chhiōⁿ, sian-hoat 6-kio̍k sit 2-hun, sàng-chhut 4-pái sa̋n-sín, lo̍h-bóe pang-chō͘ Gī-tāi Sai-gû í 3:2 tī kiû-thoân-sú ê tē-3-tiôⁿ tit-tio̍h Gī-tāi ê thâu-chi̍t-sèng.
* 2019 nî 5 goe̍h 10 hō, Lōa Hông-sêng hoat-seng hàm-kó͘ ê sit-gō͘, tī 2 chhut-kio̍k liáu-āu kā kiû tàn tī piⁿ-á, sàng Thóng-it Sai 1-hun. Āu-lâi kái-sek sī in-ūi gō͘-hōe chú-sím chhiú-sè kiò-sī beh chiām-thêng chiah ē án-ne, m̄-sī kì m̄-tio̍h chhut-kio̍k-sò͘.
* 2020 nî 12 goe̍h 4 hō, hêng-sú chū-iû kiû-oân khoân-lī choán-tūi kah Lo̍k-thian Thô-oân, chiâⁿ-chò Tiong-chit tē-3-ūi hêng-sú chū-iû kiû-oân jî-chhiáⁿ sêng-kong choán-tūi ê soán-chhiú.
* 2023 nî In-ūi bô chiap-siū kiû-thoân khui--chhut-lâi ê 40-bān goe̍h-kip, hőng khǹg tī chiàn-le̍k-gōa miâ-toaⁿ, lo̍h-bóe ka-ji̍p Tâi-kǹg Hiông-eng, goe̍h-kip 42-bān.
* 2024 nî in-ūi piáu-hiān bô lí-sióng, kan-na ka-ji̍p Tâi-kǹg 1-tang ê Lōa Hông-sêng koh-chi̍t-pái hőng sek-chhut, lo̍h-bóe tī 2025 nî ka-ji̍p Hù-pang Hān-chiòng.

## Chham-khó Chu-liāu

## Gōa-pō͘ Liân-kiat

*